
28. sjednice Vijeća Gradske četvrti Trešnjevka - jug održane 18. lipnja 2019. (uotrak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Marin Galić, mr. sc. Denis Hrestak dipl. ing. el., Nenad Klapčić, mr. sc. Ankica Kosovec – Krželj dipl. ing. el., Draženko Kožul, Nenad Ljubić, mr. sc. Tomislav Madžar, Ivan Magić, Darko Mrzlečki, mr. sc. Alexei Puninski dipl. oec., Danijel Samaržija, Saša Stipić dipl. iur., Tonkica Špančić, Mato Vranješević i Jasmina Zuber Majerić dipl. ing.

Odsutni članovi Vijeća:
Goran Katavić i Mirna Obradović.

OSTALI NAZOČNI: 
1. Sadik Hajdarević – predsjednik VMO Knežija
2. Marijana Hrestak – voditeljica Područnog odsjeka Trešnjevka-jug

Predsjednica pozdravlja prisutne članove Vijeća i goste, konstatira da sjednici prisustvuje 16 od 19 članova Vijeća Gradske četvrti Trešnjevka – jug te otvara 28. sjednicu Vijeća.

Predsjednica predlaže prihvaćanje zapisnika 27. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 27. sjednice Vijeća, održane 10. lipnja 2019..
Prisutno 17 od 19 članova Vijeća.
Predsjednica predlaže da se članovi Vijeća izjasne o svim predloženim točkama dnevnog reda ukoliko ima prijedloga o izostavljanu pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda.
Predsjednica predlaže da se članovi Vijeća izjasne ukoliko ima prijedloga za dopunu dnevnog reda.
Nema prijedloga za dopunu dnevnog reda točaka dnevnog reda.
Vijeće jednoglasno prihvaća dnevni red koji glasi:

DNEVNI RED
1. Nacrt konačnog prijedloga odluke o izmjenama i dopunama Odluke o donošenju Generalnog urbanističkog plana grada Zagreba
2. Pitanja, prijedlozi i obavijesti

Ad. 1. Nacrt konačnog prijedloga odluke o izmjenama i dopunama Odluke o donošenju Generalnog urbanističkog plana grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Ankica Kosovec – Krželj, Nenad Ljubić, Saša Stipić, Darko Mrzlečki i Nenad Klapčić.
Nakon rasprave Vijeće sa 2 glasa ZA, 10 PROTIV i 5 SUZDRŽANIH nije prihvatilo prijedlog zaključka o prihvaćanju predmetnog Nacrta.

Nakon rasprave Vijeće jednoglasno donosi

Z A K LJ U Č A K

o primjedbama na Nacrt konačnog prijedloga odluke o izmjenama i dopunama Odluke o donošenju Generalnog urbanističkog plana grada Zagreba

1. Vijeće Gradske četvrti Trešnjevka – jug traži, temeljem zaključka Vijeća Mjesnog odbora Vrbani:
u članku 24. kojim se mijenja članak 44. stavak 9. zadržati prema važećem Generalnom urbanističkom planu grada Zagreba – „Antenski prihvat mora biti najmanje 12 metara viši od svih građevina u krugu od 100 m“,
u članku 52. kojim se mijenja članak 83. stavak 3. točka 5. UPU Vrbani III jasno naznačiti da je potrebno zadržati zonu D – javna i društvena namjena na k.č.br. 5880/1 i 5881/1 obje k.o. Vrapče zbog projekta gradnje Zdravstvene stanice, Društvenog doma i Knjižnice Vrbani,
u tekstu i kartografski predvidjeti:
zadržavanje zonu Z1 – javne zelene površine - javni park na k.č.br. 5990 k.o. Vrapče
prenamijeniti zonu M1 – mješovita namjena - pretežito stambena u Z1 – javne zelene površine – javni park na k.č.br. 3778/1 k.o. Vrapče te
zadržati zonu D4 – javna i društvena namjena – predškolska na k.č.br. 5803/1 k.o. Vrapče.

2. Ovaj zaključak bit će dostavljen Gradskom uredu za strategijsko planiranje i razvoj Grada, Stručnoj službi gradonačelnika i Gradskom uredu za mjesnu.

Ad 2. Pitanja, prijedlozi i obavijesti
Obavijesti i rješenja upravnih tijela koje je Vijeće zaprimilo kao odgovor na vlastiti upit ili upit građana dostavljeni su digitalno.
Predsjednica obavještava prisutne da su održana dva sastanka u Gradskom uredu za zdravstvo na temu osiguravanja prostora za ambulantu opće prakse na teritoriju Mjesnog odbora Vrabni. Vijeće je već u siječnju ove godine počelo dostavljati dopise na sve nadležne adrese kako bi se osigurao prostor za ambulantu u Vrbanima obzirom da dr. Frntić u studenom odlazi u mirovinu te se zatvara ambulanta. Vijeće traži da se osigura najam adekvatnog prostora za ambulantu dok se ne realizira izgradnja Zdravstvene stanice u Vrbanima III na čestici gdje se planira zajednički objekt s društvenim domom i knjižnicom. Sljedeći sastanak u Gradskom uredu za zdravstvo je zakazan za 11. srpnja 2019. Predstavnici Doma zdravlja Zagreb – Zapad su obavili razgovor s odvjetničkim uredom koji zastupa doktoricu. Doktorica traži 10.000,00 kn za mjesečni najam prostora u njenom vlasništvu i ne želi direktno pregovarati već preko odvjetničkog društva. Predstavnici Doma zdravlja su već više puta izlazili na teren i pregledavali raspoložive poslovne prostore u Vrbanima te nisu pronašli prostor koji udovoljava potrebnim uvjetima za otvaranje ambulante. Također su se interesirali za poslovne prostore koji se grade u novom objektu na Vrbanima III, ali tamo su samo poslovni prostori predviđeni za prodaju, a ne najam, koji je prijelazno rješenje do izgradnje Zdravstvene satnice. Ponoviti će se razgovori i ispitati mogućnost da se možda ipak dobije najam u novoj zgradi. Također će se nastaviti pregovori i za prostor u kojem trenutno funkcionira jedan tim opće prakse i mogućnost da se uvede rad u dvije smjene što bi značilo uvođenje dva tima opće prakse i eventualno stomatološka ambulanta. U međuvremenu će se raspisati javni poziv za najam prostora od strane Doma zdravlja Zagreb – Zapad koji će se vjerojatno morati koristiti barem tri godine dok se ne realizira izgradnja Zdravstvene stanice. Postavilo se i pitanje sredstava za najam prostora jer Dom zdravlja nema dovoljno sredstava te će se ispitati mogućnost sufinanciranja istoga, ukoliko je moguće, od strane drugih pa i samog Vijeća.
Vijeće Mjesnog odbora Gajevo će u subotu 22. lipnja 2019. u 10:00 sati povodom Dana antifašističke borbe položiti cvijeće i svijeće na spomenik u Koprivničkoj 47 južno te se pozivaju članovi Vijeća da prisustvuju istom.
Darko Mrzlečki obavještava prisutne da je 19. lipnja 2019. Dan mjesnih odbora Gajevo i Jarun te da su svi pozvani.
	Budući da više nitko ne traži riječ, predsjednica zaključuje sjednicu.

Dovršeno u 17:55 sati.

KLASA: 026-02/19-001/281
URBROJ: 251-06-11-15-19-3
Zagreb, 18. lipnja 2019.

Zapisnik vodila:
Marijana Hrestak, dipl. ing.

Predsjednica
Vijeća Gradske četvrti
Trešnjevka - jug

Jasmina Zuber Majerić, dipl. ing.

